PATVIRTINTA:

Viešosios įstaigos Lazdijų sporto centro

direktoriaus 2021 m. birželio 18 d.

įsakymu Nr. LSCV1- 44

PRITARTA:

Centro tarybos 2021 m. balandžio 29 d.

posėdžio protokoliniu nutarimu Nr.2

**VIEŠOSIOS ĮSTAIGOS LAZDIJŲ SPORTO CENTRO 2021 METŲ VEIKLOS PLANAS**

**I. BENDROJI INFORMACIJA**

Viešosios įstaigos Lazdijų sporto centro (toliau – Centras) 2021 metų veiklos planas (toliau – planas) parengtas atsižvelgiant į viešosios įstaigos Lazdijų sporto centro 2020-2023 metų strateginį veiklos planą, bendruomenės poreikius ir nustato metinius centro tikslus ir uždavinius, apibrėžia prioritetus ir priemones uždaviniams vykdyti.

Centro 2021 m. veiklos planas atitinka Lazdijų rajono savivaldybės 2011 – 2020 metų strateginio plėtros plano ilgalaikio prioriteto „Žmogiškųjų išteklių ir socialinė plėtra“ strateginius tikslus – „Užtikrinti kokybišką ir efektyvią švietimo sistema“ ir „Užtikrinti laisvalaikio praleidimo formų įvairovę“, Centro bendruomenės poreikius, socialinės aplinkos ypatumus, švietimo politiką.

Planas parengtas atsižvelgus į Valstybės pažangos strategijoje „Lietuvos pažangos strategija „Lietuva 2030“ keliamus švietimo ir mokymo tikslus: veikli, solidari, besimokanti visuomenė, orientacija į kūrybingumo, pilietiškumo, lyderystės ugdymą, veiksmingos visą gyvenimą sistemos kūrimas, visų besimokančių asmenų gabumus atskleidžiančių programų kūrimas bei Valstybinėje švietimo 2013–2022 metų strategijoje keliamus tikslus: didinti mokytojų profesionalumą; puoselėti partnerystę, įsivertinimu ir duomenų analize grįstą švietimo kokybės kultūrą; plėtoti švietimo prieinamumą ir lygias galimybes; skatinti mokymąsi visą gyvenimą.

Įgyvendinant Centro 2020 metų veiklos planą buvo siekiama įgyvendinti tikslus – užtikrinti kokybišką sportinį ugdymą, organizuoti bei skatinti rajono gyventojų fizinį aktyvumą ir sportą. Šių tikslų įgyvendinimui buvo iškelti metiniai uždaviniai ir numatomos priemonės jiems pasiekti, kuriuos įgyvendinant teko atsižvelgti į pandeminę situaciją šalyje. Centrui teko taikyti nuotolinį ugdymą(si), treneriams pasitelkti IT kompetencijas, reikalingas ugdymo procesui organizuoti nuotoliniu būdu.

Įgyvendinant 2020 metų veiklos planą pasiekti numatyti tikslai ir uždaviniai:

Sudarytos sąlygos vaikams ir jaunimui kultivuoti pasirinktą sporto šaką. Vykdomas sporto auklėjamasis darbas, sportinio meistriškumo tobulinimas. Siekiant sportinio meistriškumo, sudarytos sąlygos dalyvauti respublikinėse ir tarptautinėse varžybose.

2020 m. viešosios įstaigos Lazdijų sporto centro užsiėmimus lankė 571 sportuojantieji. Iš jų: 398 bendrojo ugdymo mokyklų moksleiviai ir 173 suaugusieji. Lazdijuose veikė aerobinės gimnastikos, krepšinio, tinklinio, kūno rengybos skyriai, Veisiejuose - jėgos trikovės, futbolo, stalo teniso skyriai.

Sportinio meistriškumo siekimas buvo įgyvendinamas vykdant sporto šakų mokymo programas, dalyvaujant Lietuvos sporto šakų federacijų, asociacijų bei lygų organizuojamose įvairiose tarptautinėse, respublikinėse varžybose, čempionatuose bei pirmenybėse, o taip pat įvairiuose draugiškuose turnyruose ir kituose sporto renginiuose. Bet dėl 2020 metų pradžioje kilusios pandeminės situacijos šalyje ir įvairių apribojimų pirmenybės, čempionatai buvo nutraukti ir neužbaigti, nugalėtojai neišaiškinti. Nevyko kitos sportinės varžybos. Neišvykome į planuotas tarptautines varžybas. Dalyvauta tik nedaugelyje varžybų, iš kurių aerobinės gimnastikos ir jėgos trikovės atstovai parsivežė medalius. Džiaugiamės auklėtinio Nojaus Jarmalos (trenerė Gintarė Sabaliauskienė) pasiekimu, kuris neakivaizdinėse atvirose Korėjos aerobinės gimnastikos varžybose vieneto rungtyje iškovojo III vietą, mišrioje poroje su Gabriele Stupak (Vilnius) – II vietą. Kapčiamiestietis Stasys Šaduikis Pasaulio veteranų-meistrų sambo imtynių čempionate, vykusiame Minske (Baltarusija), svorio kategorijoje iki 90 kg iškovojo I vietą, svorio kategorijoje iki 100 kg – II vietą.

Vykdėme varžybas Lazdijų rajono bendrojo ugdymo mokyklų moksleiviams: krepšinio 3x3, stalo teniso, „Drąsūs, stiprūs, vikrūs“, smiginio, lengvosios atletikos kroso varžybas.

Lazdijų hipodrome vykdėme edukacijas „Pažink žirgą“. Vaikai ir kiti lankytojai buvo supažindinami su žirginiu sportu ir jo tradicijomis. Vyko pažintinis renginys „Atvirų durų diena Dzūkijos hipodrome“.

Lazdijų rajono savivaldybės gyventojams buvo organizuojamos 2019–2020 m. Lazdijų rajono savivaldybės krepšinio pirmenybės, stalo teniso pirmenybės, šachmatų pirmenybės, paplūdimio tinklinio varžybos, dviračių varžybos. Rugpjūčio mėnesį vyko Lazdijų rajono savivaldybės seniūnijų ir bendruomenių sporto žaidynės. Geriausi sportininkai atstovavo Lazdijų rajonui XII Lietuvos seniūnijų sporto žaidynėse, kuriose bendroje užskaitoje iškovota 11 vieta iš 38 dalyvavusių rajonų.

2020 m. varžybose ir renginiuose dalyvavo 1536 sportininkai. Iš jų: rajoninėse suaugusiųjų varžybose – 451 dalyvis, respublikinėse – 264 dalyviai; rajoninėse moksleivių varžybose – 198 dalyviai, respublikinėse – 623 dalyviai.

Vykdėme 5 dienų dieninę vaikų vasaros poilsio stovyklą „Olimpietis“, kurioje dalyvavo 120 vaikų. Lėšos (2125 Eur) gautos iš Lazdijų r. savivaldybės biudžeto (dalyvavome vaikų vasaros poilsio programų rėmimo konkurse). Iš Europos socialinio fondo agentūros gauta lėšų (19140 Eur) projekto „Prasmingo laisvalaikio organizavimas Lazdijų miesto vaikams“ įgyvendinimui, už kurias iš dalies buvo įsigyta inventoriaus ir įrangos žirginio sporto užsiėmimams vykdyti.

100 % trenerių tobulino dalykines ir profesines kompetencijas, kėlė kvalifikaciją IT srityje dalyvaudami mokymuose „Skaitmeninių priemonių naudojimas ugdymo procese“: „Ugdymo proceso organizavimas naudojant Microsoft Office 365“.

Centro veikla nuolat pristatoma internetinėje svetainėje ir socialiniuose tinkluose. Apie centro veiklą dažnai publikuojami straipsniai rajoninėje spaudoje.

Lazdijų rajono savivaldybės 2021 – 2023 metų strateginio veiklos plano vienas iš tikslų – užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą, gerinti viešųjų paslaugų kokybę.

Plane numatytos veiklos ir priemonės įgyvendina Lazdijų rajono savivaldybės 2021-2023 m. strateginio veiklos plano Švietimo ir sporto plėtojimo programos uždavinius ir priemones.

Centro plano įgyvendinimui numatomi asignavimai iš Lazdijų rajono savivaldybės biudžeto (364,3 tūkst. eur.) ir Centro uždirbtos lėšos (22,5 tūkst. Eur.).

**II. TIKSLŲ, UŽDAVINIŲ, PRIEMONIŲ, VEIKSMŲ, ASIGNAVIMŲ IR VERTINIMO KRITERIJŲ SUVESTINĖ**

|  |  |  |  |  |
| --- | --- | --- | --- | --- |
| **Tikslo pavadinimas** | **Tikslo vertinimo kriterijus ir mato vienetas** | **Siektina reikšmė** |  | |
| **Uždavinio pavadinimas** | | | | |
| **Priemonės pavadinimas** | | | | |
| **Veiksmo pavadinimas** | **Veiksmo vertinimo kriterijus ir mato vienetas** | **Siektina reikšmė** | **Įvykdymo data arba terminas** | **Atsakingi vykdytojai** |
| **Užtikrinti kokybišką sportinį ugdymą.** | **Padidės mokinių, lankančių sporto centro treniruotes, dalis nuo bendro savivaldybės mokinių skaičiaus.** | **≥ 2 %** |  | |
| **Priimtų mokinių, nuo pateikusių prašymą lankyti sporto centro treniruotes, dalis.** | **100 %** |
| **Sporto centro mokinių, dalyvaujančių varžybose, dalis.** | **≥ 80 %** |
| **Uždavinys.Sudaryti sąlygas moksleiviams lankyti centre kultivuojamų sporto šakų treniruotes.** | | | | |
| **Priemonės. Komplektuoti Centre kultivuojamų sporto šakų pradinio rengimo, meistriškumo ugdymo, meistriškumo tobulinimo ir bendrojo fizinio rengimo mokymo grupes, išlaikant sporto šakos tęstinumą ir rezultatyviai įgyvendinti ugdymo planus bei programas.**  **Užtikrinti visų Centro ugdymo grupių mokiniams optimalų varžybų skaičių ir lygį.** | | | | |
| **Veiksmo pavadinimas** | **Veiksmo vertinimo kriterijus ir mato vienetas** | **Siektina reikšmė** | **Įvykdymo data arba terminas** | **Atsakingi vykdytojai** |
| 1. Komplektuoti Centre kultivuojamų sporto šakų pradinio rengimo, meistriškumo ugdymo, meistriškumo tobulinimo ir bendrojo fizinio rengimo mokymo grupes, išlaikant sporto šakos tęstinumą ir rezultatyviai įgyvendinti ugdymo planus bei programas. | Mokomųjų grupių skaičius, vnt. | 25 | Iki 2021 m.  rugsėjo 30 d. | Direktorius,  direktoriaus pavaduotojas ugdymui |
| Kultivuojamų sporto šakų skaičius, vnt. | 7 |
| Parengtas ir įgyvendintas metinis varžybų ir sporto renginių planas, vnt. | 1 |
| Centro užsiėmimus lankančių moksleivių skaičius, vnt. | ≥ 390 |
| 2. Užtikrinti visų Centro ugdymo grupių mokiniams optimalų varžybų skaičių ir lygį. | Centro moksleivių, dalyvavusių varžybose, skaičius, vnt. | ≥ 800 | Iki 2021 m. gruodžio 31 d. | Direktorius,  direktoriaus pavaduotojas ugdymui, treneriai |
| **Uždavinys. Tobulinti ugdymo aplinką.** | | | | |
| **Priemonės.** **Pagal galimybes moksleivius aprūpinti sportiniu inventoriumi, sportinėmis reprezentacinėmis aprangomis. Dalyvauti projektinėje veikloje, siekiant aprūpinti atskiras sporto šakas inventoriumi. Sudaryti visų Centro ugdymo grupių mokiniams optimalias treniruočių sąlygas. Įsigyti reikiamą sportinį inventorių.** | | | | |
| 1. Pagal galimybes moksleivius aprūpinti sportiniu inventoriumi, sportinėmis reprezentacinėmis aprangomis. | Įsigyto inventoriaus ir sportinių aprangų komplektų skaičius, vnt. | ≥ 50 | Iki 2021 m. gruodžio 31 d. | Direktorius,  ūkvedys |
| 2. Dalyvauti projektinėje veikloje, siekiant aprūpinti atskiras sporto šakas inventoriumi. | Projektų skaičius, vnt. | ≥ 2 | Iki 2021 m. gruodžio 31 d. | Sporto vadybininkas |
| 3. Sudaryti visų Centro ugdymo grupių mokiniams optimalias treniruočių sąlygas. | Sudarytas treniruočių tvarkaraštis efektyviai išnaudojant sporto bazes, vnt. | 1 | Iki 2021 m. spalio 1 d. | Direktorius,  direktoriaus pavaduotojas ugdymui |
| 4. Įsigyti reikiamą sportinį inventorių. | Įsigyto sportinio inventoriaus skaičius, skaičius vnt. | ≥ 60 | Iki 2021 m. gruodžio 31 d. | Direktorius,  ūkvedys |
| **Uždavinys. Užtikrinti įstaigos administravimą ir didinti veiklos efektyvumą.** | | | | |
| **Priemonės. Įstaigos valdymas ir administravimas, siekiant strateginių tikslų įgyvendinimo.** | | | | |
| 1. Įstaigos valdymas ir administravimas, siekiant strateginių tikslų įgyvendinimo | Sėkmingai veikianti ir viešąsias paslaugas teikianti įstaiga, vnt. | 1 | Iki 2021 m. gruodžio 31 d. | Direktorius |
| **Organizuoti bei skatinti rajono gyventojų fizinį aktyvumą ir sportą.** | **Padidės moksleivių, dalyvaujančių rajoninėse varžybose, skaičius.** | **2 %.** |  | |
| **Padidės suaugusiųjų, lankančių sporto centro treniruotes, skaičius.** | **14 %** |
| **Padidės suaugusiųjų, dalyvaujančių varžybose, skaičius.** | **2 %** |
| **Uždavinys. Plėtoti sportinę veiklą bendrojo ugdymo mokyklų moksleivių tarpe.** | | | | |
| **Priemonės. Vykdyti rajono savivaldybės bendrojo ugdymo mokyklų atskirų sporto šakų varžybas. Pagal galimybes užtikrinti rajoną reprezentuojančių mokyklų komandų dalyvavimą Lietuvos mokyklų sporto žaidynėse. Skatinti moksleivius laikyti Lietuvos kūno kultūros ženklo normatyvus. Dalintis trenerių gerąja patirtimi.** | | | | |
| 1. Vykdyti rajono savivaldybės bendrojo ugdymo mokyklų atskirų sporto šakų varžybas. | Rajoninėse moksleivių varžybose dalyvavusių moksleivių skaičius, vnt. | ≥ 250 | Iki 2021 m. gruodžio 31 d. | Direktoriaus pavaduotojas ugdymui,  sporto vadybininkas |
| 2. Pagal galimybes užtikrinti rajoną reprezentuojančių mokyklų komandų dalyvavimą Lietuvos mokyklų sporto žaidynėse. | Lietuvos mokyklų sporto žaidynėse dalyvavusių komandų skaičius, vnt. | ≥ 8 | Iki 2021 m. gruodžio 31 d. | Direktoriaus pavaduotojas ugdymui,  sporto vadybininkas |
| 3. Skatinti moksleivius laikyti Lietuvos kūno kultūros ženklo normatyvus. | Moksleivių, laikiusių Lietuvos kūno kultūros ženklo normatyvus, skaičius, vnt. | ≥ 35 | Iki 2021 m. gruodžio 31 d. | Direktoriaus pavaduotojas ugdymui,  sporto vadybininkas |
| 4. Dalintis trenerių gerąja patirtimi. | Pravestų atvirų treniruočių-pamokų rajono fizinio ugdymo mokytojams skaičius, vnt. | ≥ 3 | Iki 2021 m. gruodžio 31 d. | Direktoriaus pavaduotojas ugdymui,  treneriai |
| Sporto centro sportininkų, dalyvavusių parodomosiose programose sportinių ir kultūrinių renginių metu, skaičius, vnt. | ≥ 150 |
| **Uždavinys. Plėtoti sportinę veiklą suaugusiųjų tarpe.** | | | | |
| **Priemonės.** **Sudaryti sąlygas suaugusiesiems lankyti organizuotas sporto treniruotes. Organizuoti įvairių sporto šakų rajonines pirmenybes, taurių varžybas. Vykdyti respublikinius renginius. Vykdyti sveikatinimo renginius ir kurti naujas fizinio aktyvumo ir sporto tradicijas** | | | | |
| 1. Sudaryti sąlygas suaugusiesiems lankyti organizuotas sporto treniruotes. | Suaugusiųjų, lankančių sporto centro treniruotes, skaičius, vnt. | ≥ 180 | Iki 2021 m. gruodžio 31 d. | Direktorius,  direktoriaus pavaduotojas ugdymui,  sporto vadybininkas |
| 2. Organizuoti įvairių sporto šakų rajonines pirmenybes, taurių varžybas | Rajoninėse varžybose dalyvavusių suaugusiųjų skaičius, vnt. | ≥ 600 | Iki 2021 m. gruodžio 31 d. | Sporto vadybininkas,  treneriai |
| 3. Vykdyti respublikinius renginius | Respublikinėse varžybose dalyvavusių suaugusiųjų  skaičius, vnt. | ≥ 300 | Iki 2021 m. gruodžio 31 d. | Sporto vadybininkas,  treneriai |
| 4. Vykdyti sveikatinimo renginius ir kurti naujas fizinio aktyvumo ir sporto tradicijas | Sveikatinimo renginių skaičius, vnt. | ≥ 5 | Iki 2021 m. gruodžio 31 d. | Sporto vadybininkas,  treneriai |
| **Uždavinys. Informavimo priemonėmis skatinti gyventojų fizinį aktyvumą ir domėjimąsi sveika gyvensena.** | | | | |
| **Priemonės. Sporto centro internetiniame puslapyje ir socialiniuose tinkluose skelbti informaciją apie sporto renginius ir sportininkų pasiekimus. Bendradarbiaujant su žiniasklaida skelbti straipsnius sporto tematika.** | | | | |
| 1. Sporto centro internetiniame puslapyje ir socialiniuose tinkluose skelbti informaciją apie sporto renginius ir sportininkų pasiekimus. | Teisės aktų reikalavimu atitinkančių centro internetinių svetainių skaičius, vnt. | 1 | Iki 2021 m. gruodžio 31 d. | Sporto vadybininkas,  treneriai |
| Socialinio tinklo „Facebook“ paskyros sekėjų skaičius, vnt. | ≥ 3000 |
| 2. Bendradarbiaujant su žiniasklaida skelbti straipsnius sporto tematika. | Straipsnių spaudoje skaičius, vnt. | ≥ 15 | Iki 2021 m. gruodžio 31 d. | Sporto vadybininkas,  treneriai |

\_\_\_\_\_\_\_\_\_\_\_\_\_\_\_\_\_\_\_